
ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการปรับระดับคอสะพานคอนกรีตเสริมเหล็ก

ข้ามคลองข้างคันกั้นน้ำทะเล บริเวณหน้าวัดใหม่สงเคราะห์ราษฎร์ (วัดผีขุด)

………………………………………..

                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์จะสอบราคาโครงการปรับระดับคอสะพานคอนกรีตเสริมเหล็กข้ามคลองข้างคันกั้นน้ำทะเล บริเวณหน้าวัดใหม่สงเคราะห์ราษฎร์ (วัดผีขุด) หมู่ที่ ๑๕ ตำบลบางปะกง อำเภอบางปะกง จังหวัดฉะเชิงเทรา โดยใช้แอสฟัลท์ติกคอนกรีตมีพื้นที่ไม่น้อยกว่า ๓๕๙ ตารางเมตร ปริมาณแอสฟัลท์ติกคอนกรีตไม่น้อยกว่า ๔๙ ตัน รายละเอียดตามแบบแปลนเทศบาลตำบลบางปะกงพรหมเทพรังสรรค์ เลขที่ ๒๗-๒๕๕๗ พร้อมป้ายโครงการ ราคากลางจำนวน ๑๖๐,๐๐๐.-บาท (-หนึ่งแสนหกหมื่นบาทถ้วน-)        
ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้

๕.  ผู้ประสงค์จะเสนอราคาต้องมีผลงานก่อสร้างประเภทเดียวกัน สัญญาเดียวกัน กับงานที่สอบราคาในวงเงินไม่น้อยกว่า ๘๐,๐๐๐.-บาท (แปดหมื่นบาทถ้วน) และเป็นผลงานที่เป็นคู่สัญญาโดยตรงกับส่วนราชการ หรือหน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือ
กำหนดดูสถานที่ก่อสร้าง(ให้ช่างควบคุมงานเป็นผู้พาไปดูสถานที่ดำเนินการ)ในวันที่ ๒๗ ตุลาคม ๒๕๕๗ ระหว่างเวลา ๑๐.๐๐ น.ถึง ๑๑.๐๐ น.ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันและเวลาเดียวกัน
กำหนดยื่นเอกสารสอบราคา ระหว่างวันที่ ๑๓ ตุลาคม ๒๕๕๗ ถึงวันที่ ๒๗ ตุลาคม ๒๕๕๗ เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๑๔ ตุลาคม ๒๕๕๗ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ
กำหนดเปิดซองสอบราคา ในวันที่ ๒๘ ตุลาคม ๒๕๕๗ ณ ศูนย์จัดซื้อจัดจ้างท้องถิ่นอำเภอบางปะกง เวลา ๑๐.๓๐ น. เป็นต้นไป

                   ผู้สนใจติดต่อขอซื้อเอกสารสอบราคาเลขที่ ๗/๒๕๕๘ ราคาชุดละ ๕๐๐ บาท (ห้าร้อยบาทถ้วน) ระหว่างวันที่ ๑๓ ตุลาคม ๒๕๕๗  ถึง วันที่ ๒๗ ตุลาคม ๒๕๕๗ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง
                             ประกาศ   ณ   วันที่  ๑๓  เดือน  ตุลาคม  พ.ศ. ๒๕๕๗

